Source: http://legislatie.just.ro/Public/DetaliiDocumentAfis/53253
Timestamp: 2019-06-27 11:31:52+00:00

Document:
LEGE 264 16/06/2004 - Portal Legislativ
LEGE nr. 264 din 16 iunie 2004privind organizarea şi funcţionarea Academiei de Ştiinţe Medicale
Publicat în MONITORUL OFICIAL nr. 605 din 6 iulie 2004
Parlamentul României adoptă prezenta lege. + Capitolul I Dispoziţii generale + Articolul 1 (1) Academia de Ştiinţe Medicale este instituţia publică de interes naţional în domeniul cercetării ştiinţifice medicale şi farmaceutice, de consacrare academică, cu personalitate juridică, aflată în subordinea Ministerului Sănătăţii. ... (2) Sediul Academiei de Ştiinţe Medicale se află în municipiul Bucureşti, şos. Ştefan cel Mare nr. 19-21, sectorul 2. ... + Articolul 2Academia de Ştiinţe Medicale este continuatoarea Academiei de Ştiinţe Medicale, înfiinţată prin Decretul Consiliului de Stat nr. 590/1969 pentru înfiinţarea Academiei de Ştiinţe Medicale. + Articolul 3Academia de Ştiinţe Medicale are ca obiect de activitate: a) dezvoltarea ştiinţelor medicale şi farmaceutice în scopul îmbunătăţirii stării de sănătate a populaţiei; ... b) promovarea pe plan naţional a cercetărilor ştiinţifice din domeniile biomedicinei, medicinei clinice, medicinei fundamentale, medicinei preventive, sănătăţii publice şi ştiinţelor farmaceutice; ... c) coordonarea activităţii de cercetare ştiinţifică în domeniile de vârf ale biomedicinei fundamentale şi aplicative, desfăşurate în unităţile aflate în coordonarea sau subordonarea Ministerului Sănătăţii sau în alte unităţi de profil. ... + Articolul 4În realizarea obiectului său de activitate, Academia de Ştiinţe Medicale colaborează cu Ministerul Sănătăţii, Ministerul Educaţiei şi Cercetării, Academia Română, instituţiile de învăţământ superior de medicină şi farmacie, precum şi cu alte ministere, instituţii şi unităţi de profil. + Capitolul II Organizare şi funcţionare + Articolul 5Academia de Ştiinţe Medicale se organizează şi funcţionează potrivit prevederilor prezentei legi şi statutului propriu, care se aprobă prin hotărâre a Guvernului, iniţiată de Ministerul Sănătăţii. + Articolul 6 (1) Academia de Ştiinţe Medicale îndeplineşte următoarele atribuţii pentru realizarea obiectului său de activitate: ... a) participă la elaborarea strategiei naţionale a activităţii de cercetare ştiinţifică din domeniul medical şi farmaceutic, în vederea îmbunătăţirii stării de sănătate a populaţiei României; ... b) contribuie la valorificarea cercetării ştiinţifice medicale şi farmaceutice, asigurând îndrumarea metodologică a unităţilor medico-sanitare; ... c) elaborează programe de cercetare ştiinţifică în domeniile de interes pentru Ministerul Sănătăţii şi alte organe ale administraţiei publice; ... d) colaborează, la nivel naţional, la programele de cooperare ştiinţifică internaţională ale institutelor de cercetare medicală şi ale colectivelor de cercetare din instituţiile de învăţământ superior cu profil medico-farmaceutic uman şi ale centrelor de cercetare cu profil biomedical şi interdisciplinar; ... e) participă la elaborarea programelor ştiinţifice medicale ale Ministerului Sănătăţii, ale Ministerului Integrării Europene, ale Ministerului Educaţiei şi Cercetării, ale Academiei Române şi ale altor ministere şi instituţii interesate; ... f) iniţiază şi dezvoltă relaţii de colaborare cu instituţii ştiinţifice şi de învăţământ din ţară şi din străinătate, precum şi cu organizaţii naţionale şi internaţionale; ... g) acordă, în condiţiile legii, distincţii şi premii pentru contribuţii deosebite în activitatea ştiinţifică; ... h) organizează, în nume propriu sau în colaborare cu societăţi ştiinţifice medicale din ţară şi din străinătate, manifestări ştiinţifice, congrese, seminarii, ateliere de lucru şi simpozioane pe problemele cercetării medico-farmaceutice şi/sau asistenţei medicale; ... i) participă, împreună cu Ministerul Sănătăţii, Ministerul Educaţiei şi Cercetării şi cu alte instituţii abilitate, la evaluarea şi atestarea capacităţii instituţiilor care desfăşoară activităţi de cercetare în domeniul cercetării ştiinţifice medicale şi farmaceutice, în condiţiile legii; ... j) formulează puncte de vedere în legătură cu înfiinţarea sau desfiinţarea de institute, centre şi unităţi de cercetare din domeniul medical şi farmaceutic; ... k) conduce programe de cercetare ştiinţifică medicală şi farmaceutică din Planul naţional de cercetare-dezvoltare şi inovare, atribuite de către autoritatea de stat pentru cercetare-dezvoltare, pe bază de criterii de capabilitate, în sistem competiţional sau în mod direct; ... l) elaborează, în concordanţă cu normele internaţionale, reglementări privind bioetica, observaţiile şi cercetarea pe om, condiţiile de folosire a animalelor de laborator; ... m) contribuie la corelarea obiectivelor de cercetare medicală naţională cu programele Uniunii Europene din domeniul medical şi farmaceutic; ... n) coordonează şi evaluează activitatea de cercetare ştiinţifică medicală şi farmaceutică din structurile proprii; ... o) propune autorităţii de stat pentru cercetare-dezvoltare constituirea, pe perioade determinate, în condiţiile legii, de centre sau colective mixte de specialişti pentru realizarea unor strategii de ramură sau sectoriale; ... p) formulează propuneri în domeniul dezvoltării învăţământului medical şi farmaceutic; ... q) organizează educaţia medicală continuă a personalului care lucrează în domeniul medical şi farmaceutic uman, împreună cu Colegiul Medicilor din România, Colegiul Farmaciştilor din România şi în colaborare cu instituţiile de învăţământ superior de medicină şi farmacie acreditate. Programele naţionale de educaţie medicală continuă sunt avizate de Ministerul Sănătăţii, precum şi de Ministerul Educaţiei şi Cercetării; ... r) informează anual Ministerul Sănătăţii asupra principalelor activităţi desfăşurate, cu impact asupra stării de sănătate şi a asistenţei medicale. ... (2) Academia de Ştiinţe Medicale îndeplineşte şi alte atribuţii din domeniul său de activitate, stabilite prin lege sau prin statutul său. ... + Articolul 7 (1) Academia de Ştiinţe Medicale reuneşte personalităţi de o deosebită valoare ştiinţifică şi profesională din domeniile cercetării ştiinţifice medicale şi farmaceutice. ... (2) Academia de Ştiinţe Medicale are în componenţa sa membri titulari, membri corespondenţi şi membri de onoare. Numărul maxim al membrilor titulari şi al membrilor corespondenţi este de 231, din care 190 membri titulari. Numărul membrilor de onoare se stabileşte prin statut. ... (3) Membrii titulari şi membrii corespondenţi sunt cetăţeni români aleşi dintre personalităţile ştiinţifice de prestigiu din domeniile prevăzute la alin. (1). ... (4) Membrii de onoare sunt cetăţeni români şi străini care s-au remarcat prin realizările şi contribuţiile lor la dezvoltarea ştiinţelor din domeniul medical şi farmaceutic. ... + Articolul 8Academia de Ştiinţe Medicale poate acorda şi titlul de membru post-mortem. + Articolul 9Criteriile şi procedura de alegere şi de excludere a membrilor Academiei de Ştiinţe Medicale se stabilesc prin Statutul Academiei de Ştiinţe Medicale. + Articolul 10 (1) Membrii titulari ai Academiei de Ştiinţe Medicale beneficiază de o indemnizaţie lunară viageră egală cu salariul mediu pe economie. ... (2) Membrii titulari şi corespondenţi ai Academiei de Ştiinţe Medicale sunt menţinuţi în activitate sau în funcţii de conducere până la vârsta de 70 de ani. Peste această vârstă sunt menţinuţi în activitate numai cu acordul instituţiei în care lucrează, prin prelungiri anuale în baza certificatului de sănătate. ... + Articolul 11Academia de Ştiinţe Medicale îşi organizează în centrele universitare medicale şi farmaceutice filiale teritoriale, unităţi fără personalitate juridică. + Articolul 12Pentru buna desfăşurare a activităţii Academiei de Ştiinţe Medicale, în structura acesteia se organizează secţii ştiinţifice. + Articolul 13Atribuţiile şi modul de organizare şi funcţionare ale filialelor teritoriale şi ale secţiilor ştiinţifice se stabilesc prin Statutul Academiei de Ştiinţe Medicale. + Articolul 14Organele de conducere ale Academiei de Ştiinţe Medicale sunt: a) adunarea generală; ... b) consiliul ştiinţific; ... c) biroul executiv al consiliului ştiinţific; ... d) preşedintele. ... + Articolul 15 (1) Adunarea generală a membrilor Academiei de Ştiinţe Medicale constituie forul suprem de conducere al acesteia şi este alcătuită din academicieni membri titulari, membri corespondenţi şi membri de onoare. ... (2) Numai membrii titulari şi membrii corespondenţi au drept de vot. ... + Articolul 16Adunarea generală a membrilor Academiei de Ştiinţe Medicale are următoarele atribuţii: a) adoptă Statutul Academiei de Ştiinţe Medicale, care se aprobă prin hotărâre a Guvernului, la propunerea Ministerului Sănătăţii; ... b) aprobă darea de seamă asupra activităţii desfăşurate între două adunări generale, precum şi programele de activitate ştiinţifică anuală şi de perspectivă; ... c) aprobă programe pentru valorificarea rezultatelor cercetării ştiinţifice în domeniul medical şi farmaceutic şi pentru îmbunătăţirea asistenţei medicale; ... d) alege, prin vot secret, noii membri ai Academiei de Ştiinţe Medicale; ... e) alege, prin vot secret, preşedintele, vicepreşedinţii şi secretarul general al Academiei de Ştiinţe Medicale. Mandatul acestora este de 4 ani, având dreptul de a fi realeşi pentru încă un mandat. ... + Articolul 17Adunarea generală a membrilor Academiei de Ştiinţe Medicale este legal constituită în prezenţa a cel puţin două treimi din numărul membrilor săi şi ia hotărâri valabile cu votul majorităţii simple a celor prezenţi. Dacă la prima convocare nu este întrunit numărul legal de două treimi din membri, se convoacă, în termen de maximum 30 de zile, o nouă adunare, care se consideră legal constituită în prezenţa a cel puţin jumătate plus unu din numărul total de membri. În cazul în care nici la a doua convocare nu este întrunit numărul legal de membri, se convoacă, în termen de maximum 10 zile, o nouă adunare, care se consideră legal constituită cu numărul membrilor prezenţi. + Articolul 18Adunarea generală se întruneşte în sesiune ordinară o dată pe an şi în sesiune extraordinară ori de câte ori este nevoie, la solicitarea consiliului ştiinţific sau a jumătate plus unu din numărul membrilor. + Articolul 19Consiliul ştiinţific asigură conducerea Academiei de Ştiinţe Medicale între sesiunile adunării generale. + Articolul 20 (1) Consiliul ştiinţific este format din preşedintele Academiei de Ştiinţe Medicale, vicepreşedinţi, secretarul general, precum şi preşedinţii filialelor. ... (2) Biroul executiv al consiliului ştiinţific este format din preşedintele Academiei de Ştiinţe Medicale, vicepreşedinţi şi secretarul general şi asigură conducerea operativă. ... + Articolul 21 (1) Preşedintele Academiei de Ştiinţe Medicale este preşedintele consiliului ştiinţific şi al biroului executiv. ... (2) Preşedintele reprezintă Academia de Ştiinţe Medicale în relaţiile cu terţii şi este ordonator de credite. ... (3) Atribuţiile consiliului ştiinţific, ale biroului executiv, ale preşedintelui şi modul de lucru al acestora se stabilesc prin Statutul Academiei de Ştiinţe Medicale. ... (4) În cazul în care preşedintele nu îşi poate exercita prerogativele pe o perioadă de mai mult de 30 de zile, va desemna, în vederea exercitării acestora, pe unul dintre vicepreşedinţi. ... (5) În exercitarea atribuţiilor sale, preşedintele emite decizii. ... + Articolul 22Numărul maxim de posturi şi structura organizatorică ale Academiei de Ştiinţe Medicale se aprobă prin hotărâre a Guvernului, iniţiată de Ministerul Sănătăţii. + Articolul 23Salarizarea personalului din aparatul de lucru propriu al Academiei de Ştiinţe Medicale se face în conformitate cu dispoziţiile aplicabile personalului bugetar. + Articolul 24 (1) Finanţarea Academiei de Ştiinţe Medicale se asigură de la bugetul de stat, prin bugetul Ministerului Sănătăţii, şi din venituri proprii. ... (2) Academia de Ştiinţe Medicale poate beneficia de donaţii, sponsorizări şi alte surse, potrivit legii. ... + Articolul 25 (1) Academia de Ştiinţe Medicale are în dotare un parc auto propriu. ... (2) Numărul maxim de autovehicule şi consumul lunar de carburanţi pentru aparatul de lucru şi filialele teritoriale se stabilesc potrivit Ordonanţei Guvernului nr. 80/2001 privind stabilirea unor normative de cheltuieli pentru autorităţile administraţiei publice şi instituţiile publice, aprobată cu modificări prin Legea nr. 247/2002, cu modificările şi completările ulterioare. ... + Capitolul III Structurile de cercetare care îşi desfăşoară activitatea în coordonarea ştiinţifică a Academiei de Ştiinţe Medicale + Articolul 26 (1) Cercetarea ştiinţifică medicală şi farmaceutică cuprinde: ... a) cercetarea medicală fundamentală; ... b) cercetarea medicală clinică; ... c) cercetarea medicală în domeniul sănătăţii publice şi ... al serviciilor de sănătate; d) cercetarea în domeniul ştiinţelor farmaceutice; ... e) cercetarea în domeniul tehnologiilor medicale avansate; ... f) cercetarea în domeniul medicinei comparate; ... g) cercetarea în domeniul epidemiologiei şi medicinei preventive. ... (2) Următoarele structuri de cercetare îşi pot desfăşura activitatea în coordonarea ştiinţifică a Academiei de Ştiinţe Medicale: ... a) nuclee; ... b) colective; ... c) laboratoare; ... d) secţii; ... e) departamente; ... f) institute în care se desfăşoară activitate de asistenţă medicală, de învăţământ şi cercetare ştiinţifică medicală şi institute în care se desfăşoară numai activitate de cercetare ştiinţifică medicală, care au personalitate juridică şi sunt în subordinea sau în coordonarea Ministerului Sănătăţii; ... g) instituţii fără personalitate juridică, în care se desfăşoară activitate de cercetare ştiinţifică medicală, grefate pe clinici sau secţii. ... (3) Structurile de cercetare ştiinţifică medicală prevăzute la alin. (2) lit. a)-e) pot funcţiona atât în institute în care se desfăşoară numai activitate de cercetare ştiinţifică medicală, cât şi în celelalte unităţi sanitare cu sau fără paturi, în care se desfăşoară şi activitate de asistenţă medicală şi învăţământ. ... + Articolul 27Unităţile de cercetare prevăzute la art. 26 alin. (2), care încheie contracte de cercetare ştiinţifică medicală, informează direct Academia de Ştiinţe Medicale asupra rezultatelor cercetărilor pentru care au fost finanţate. + Capitolul IV Dispoziţii finale + Articolul 28Sintagma "Academia de Ştiinţe Medicale" nu poate fi folosită de nici o altă instituţie publică sau privată în cuprinsul denumirii acesteia. + Articolul 29În termen de 60 de zile de la intrarea în vigoare a prezentei legi, Academia de Ştiinţe Medicale, prin intermediul Ministerului Sănătăţii, supune spre aprobare Guvernului statutul acesteia. + Articolul 30La data intrării în vigoare a prezentei legi se abrogă Decretul Consiliului de Stat nr. 590/1969 pentru înfiinţarea Academiei de Ştiinţe Medicale, publicat în Buletinul Oficial, Partea I, nr. 90 din 21 august 1969, cu modificările ulterioare, cu excepţia art. 1 alin. (1), precum şi prevederile referitoare la academicieni, cuprinse în art. 9 alin. (2) din Legea nr. 74/1995 privind exercitarea profesiunii de medic, înfiinţarea, organizarea şi funcţionarea Colegiului Medicilor din România, republicată în Monitorul Oficial al României, Partea I, nr. 650 din 12 decembrie 2000, cu modificările şi completările ulterioare.Această lege a fost adoptată de Parlamentul României, cu respectarea prevederilor art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALER DORNEANUPREŞEDINTELE SENATULUINICOLAE VĂCĂROIUBucureşti, 16 iunie 2004.Nr. 264.----------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14
 Articolul 15
 Articolul 16
 Articolul 17
 Articolul 18
 Articolul 19
 Articolul 20
 Articolul 21
 Articolul 22
 Articolul 23
 Articolul 24
 Articolul 25
 Articolul 26
 Articolul 27
 Articolul 28
 Articolul 29
 Articolul 30